Lav et referat af nedenstående tekst:

Tekst:
Der skal søndag den 25. maj vælges 13 danske medlemmer til Europa-Parlamentet, hvor der i alt er 157 pladser. Det mener kun godt hver anden nordjyske vælger er så vigtigt, at de vil bruge til på det søndag. Men netop i Nordjylland burde vælgerne interessere sig mere for arbejdet i EU. Det mener en række topfolk i de primære nordjyske erhverv som landbrug og fiskeri. - Vi har i landbruget brug for et stærkt samarbejde som EU. Vi er et for lille land til selv at klare det hele, så vi er afhængige af, at EU laver fælles regler og fordeler tilskud, siger landmand og formand i Agri Nord, Carl Chr. Pedersen. Landbrug og fiskeri har i Nordjylland tilsammen en årlig omsætning på godt 25 milliarder kroner, og en stor del af produktionen går til andre EU-lande. - EU har hver dag direkte indflydelse på vores hverdag. De bestemmer alt lige fra kvoter til påkrævet udstyr om bord på kutterne. Vi er dybt afhængige af, at vi har de rigtige danske medlemmer i Europa-Parlamentet, siger fisker og formand i Strandby Fiskeriforening. Ved sidste Europa-Parlamentsvalg i 2009 var valgdeltagelsen i Nord- og Midtjylland på 58,7 procent.

Referat:
Når nordjyderne søndag den 25. maj går til Europa-Parlamentsvalg, så er det kun godt hver anden stemmeberettigede, som vælger at forlade sofaen til fordel for stemmeurnen.